CELEX: 62021CB0609
Language: et
Date: 2022-03-25 00:00:00
Title: Kohtuasi C-609/21: Euroopa Kohtu (kaheksas koda) 25. märtsi 2022. aasta määrus – (Spetsializiran nakazatelen sadi eelotsusetaotlus – Bulgaaria) – kriminaalmenetlus järgmiste isikute suhtes: IP, DD, ZI, SS, HYA (Eelotsusetaotlus – Euroopa Kohtu kodukorra artikkel 99 – ELL artikli 4 lõige 3 – ELTL artikkel 267 – Euroopa Liidu põhiõiguste harta – Artikli 47 teine lõik – Euroopa Kohtu kodukorra artikkel 94 – Eelotsusetaotluse sisu – Liikmesriigi õigusnorm, mis kohustab riigisisest kriminaalkohut põhjusel, et ta avaldas eelotsusetaotluses kohtuasja faktilise raamistiku kohta seisukoha, end taandama, sest vastasel juhul võidakse tehtav sisuline otsus tühistada – ELTL artikkel 18 – Harta artikli 21 lõige 2 – Euroopa Liidu Kohtu põhikirja artikkel 23 – Riigisisese kohtu kohustus teavitada oma liikmesriiki igast Euroopa Kohtule esitatud eelotsusetaotlusest)

16.5.2022   
            
            
               ET
            
            
               Euroopa Liidu Teataja
            
            
               C 198/13
            
         
      Euroopa Kohtu (kaheksas koda) 25. märtsi 2022. aasta määrus – (Spetsializiran nakazatelen sadi eelotsusetaotlus – Bulgaaria) – kriminaalmenetlus järgmiste isikute suhtes: IP, DD, ZI, SS, HYA
      (Kohtuasi C-609/21) (1)
      
      (Eelotsusetaotlus - Euroopa Kohtu kodukorra artikkel 99 - ELL artikli 4 lõige 3 - ELTL artikkel 267 - Euroopa Liidu põhiõiguste harta - Artikli 47 teine lõik - Euroopa Kohtu kodukorra artikkel 94 - Eelotsusetaotluse sisu - Liikmesriigi õigusnorm, mis kohustab riigisisest kriminaalkohut põhjusel, et ta avaldas eelotsusetaotluses kohtuasja faktilise raamistiku kohta seisukoha, end taandama, sest vastasel juhul võidakse tehtav sisuline otsus tühistada - ELTL artikkel 18 - Harta artikli 21 lõige 2 - Euroopa Liidu Kohtu põhikirja artikkel 23 - Riigisisese kohtu kohustus teavitada oma liikmesriiki igast Euroopa Kohtule esitatud eelotsusetaotlusest)
      (2022/C 198/19)
      Kohtumenetluse keel: bulgaaria
      
         Eelotsusetaotluse esitanud kohus
      
      Spetsializiran nakazatelen sad
      
         Põhikohtuasja menetluse pooled
      
      IP, DD, ZI, SS, HYA
      
         Resolutsioon
      
      
                  1.
               
               
                  ELTL artiklit 267 ja Euroopa Kohtu kodukorra artikli 94 esimese lõigu punkti a koostoimes ELL artikli 4 lõikega 3 ja Euroopa Liidu põhiõiguste harta artikli 47 teise lõiguga tuleb tõlgendada nii, et nendega on vastuolus liikmesriigi õigusnorm, mis kohustab kriminaalasja lahendavat kohut, kui viimane võtab faktiliste asjaolude kohta seisukoha Euroopa Kohtule esitatud eelotsusetaotluse käigus, ennast kohtuasjas taandama, sest vastasel juhul võidakse tehtav sisuline otsus tühistada. Kõnealune kohus ja iga kõnealust normi kohaldav organ peab selle normi jätma kohaldamata.
               
            
                  2.
               
               
                  ELTL artiklit 18, põhiõiguste harta artikli 21 lõiget 2 ja Euroopa Liidu Kohtu põhikirja artiklit 23 tuleb tõlgendada nii, et nendega ei ole vastuolus liikmesriigi õigusnormid, millega kohustatakse kohut, kes esitab Euroopa Kohtule eelotsuse taotluse, edastama taotlusest koopia sellele ametivõimule, kelle ülesanne on tagada selle liikmesriigi esindamine Euroopa Kohtus.
               
            
         (1)  Saabumise kuupäev: 28.9.2021